གླུ་དང་གར་ལ་སྤྲོ་བའི་བོད་རིགས་མང་ཚོགས་རྣམསལྷ་ས་མ་ཆགས་ལྷ་ས་ཆགས།ལྷ་ས་མཚོ་མོའི་སྟེང་ལ་ཆགསཞེས་པའི་དམངས་གཞས་དེ་ལེན་རྒྱུར་ཤིན་ཏུ་དགའ།ཤོད་རྒྱུན་ལྟར་ན།གནའ་སྔ་མོ་བཙན་པོ་སྲོང་བཙན་སྒམ་པོས་བཙན་པོའི་རྒྱལ་རབས་སྐྱིད་ཤོད་དུ་གནས་སྤོ་སྐབས་ལྷ་ས་ནི་ཚང་ཚིང་གཡུ་ལོ་འཁྲིགས་པའི་འདམ་ར་ཞིག་ཡིན།དེར་མི་རྣམས་ཀྱིས་འོ་ཐང་མཚོ་ཞེས་འབོད།རྗེས་སུ་བཅར་འདྲིར་སྐྱོད་རིང་རྒན་རབས་ཚོས་དེ་སྔོན་ལྷ་སར་ཆུ་ཤིན་ཏུ་འབེལ་བ་དང་ལྷག་པར་དུ་ཕོ་བྲང་པོ་ཏ་ལའི་མདུན་ཕྱོགས་སུ་གཡུ་ཡི་མཎྚལ་ཕྱིས་ལྟར་སྔོ་ལ་དྭངས་ཤིང་གཙང་བ་དང་ཉ་ཆུང་གསེར་མིག་རྣམས་རང་དགར་རྒྱུ་བའི་མཚོ་ཆེ་ཆུང་མང་པོ་ཡོད་པའི་སྐོར་གླེང་མྱོང་།སྔོན་མ་ལྷ་ཀླུ་འདམ་ར་རྒྱ་ཁྱོན་ཤིན་ཏུ་ཆེ།ཕྱིས་ལྷ་ས་གྲོང་ཁྱེར་རྒྱ་བསྐྱེད་བྱེད་སྐབས་འདམ་རའི་ས་ཆ་མང་པོ་འཛུགས་སྐྲུན་འོག་ཚུད་དེ་གཞི་ཁྱོན་ཆུང་དུ་ཕྱིན་ནས་ད་ཆ་སྤྱི་ལེ་ངོས་གྲུ་ཙམ་ལས་ལྷག་མེད་ཅིང་།ལོར་རྒྱལ་ཁབ་རིམ་པའི་རང་བྱུང་སྲུང་སྐྱོང་ཁུལ་ནང་བཅུགད་ཆ་ལྷ་ས་གྲོང་ཁྱེར་འཕེལ་རྒྱས་ཆེན་པོ་ཕྱིན་ནསམཚོ་མོའི་སྟེང་ལ་ཆགས་པའིསྣང་བ་མེད།དེས་ན་ང་རང་རྩྭ་ཆུ་བཟང་བའི་ལྷ་ཀླུ་འདམ་རར་དེ་བས་དགའ་བར་གྱུར་ནས་མཛེས་མ་དེའི་དུས་བཞིའི་འགྱུར་ལྡོག་གི་སྙན་འཇེབས་ཡི་གར་འོང་བའི་རོལ་མོ་ཉན་རྒྱུར་ལྷག་པར་མོས།